Frederikshavn Kommune er positivt indstillet overfor at støtte en genopførsel af musicalen "Lyset over Skagen". Kommunen har dog ingen penge til showet i år.

Det vil koste 12 millioner kroner at genopføre musicalen, der var en stor succes på turnéen rundt i Danmark, men havde svært ved at trække publikum nok til opførslerne lokalt. Folkene bag musicalen har søgt kommunen om kontant hjælp på 2,5 millioner. Men økonomiudvalget i Frederikshavn Kommune måtte onsdag erkende, at der ikke er nogen penge i år. Til gengæld er politikerne positivt indstillede overfor at forsøge at finde penge på budgettet for 2009.